               EURÓPSKA KOMISIA
            V Bruseli30. 8. 2016
            COM(2016) 543 final
            2016/0259(COD)
            Návrh
            ROZHODNUTIE EURÓPSKEHO PARLAMENTU A RADY
            o Európskom roku kultúrneho dedičstva

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Ideály, zásady a hodnoty zakotvené v európskom kultúrnom dedičstve predstavujú spoločný zdroj spomienok, porozumenia, identity, dialógu, súdržnosti a kreativity v Európe. Od prijatia európskej stratégie pre kultúru
                  1
                v roku 2007 je kultúrne dedičstvo prioritou následných pracovných plánov Rady v oblasti kultúry vrátane súčasného plánu na roky 2015 – 2018
                  2
               . Spolupráca na európskej úrovni prebieha najmä prostredníctvom otvorenej metódy koordinácie. V roku 2014 bola úloha politík kultúrneho dedičstva zameraných na spoločenské a hospodárske prínosy zdôraznená v záveroch Rady o kultúrnom dedičstve ako strategickom zdroji pre udržateľnú Európu
                  3
                (21. mája 2014) a v oznámení Komisie Na ceste k integrovanému prístupu ku kultúrnemu dedičstvu Európy
                  4
               . Toto oznámenie uvítal Výbor regiónov vo svojom stanovisku zo 16. apríla 2015
                  5
                a Európsky parlament, ktorý prijal 8. septembra 2015 uznesenie
                  6
               .

               Výzva, aby Komisia vyhlásila Európsky rok kultúrneho dedičstva, je súčasťou záverov Rady o participatívnej správe kultúrneho dedičstva z 25. novembra 2014
                  7
               . Podobnú výzvu vyslovil vo svojom uznesení aj Európsky parlament, ktorý vyzval Komisiu, aby vyhlásila „pokiaľ možno, rok 2018 za Európsky rok kultúrneho dedičstva“. Túto výzvu zopakoval aj Výbor regiónov vo svojom stanovisku, ktorý tiež zdôraznil, že Európsky rok kultúrneho dedičstva prispeje k splneniu spoločných cieľov v celoeurópskom kontexte.

               Ako Komisia zdôraznila vo svojom oznámení, prínos kultúrneho dedičstva k hospodárskemu rastu a sociálnej súdržnosti v Európe nie je dostatočne známy a často sa podceňuje. Zároveň sa v sektore kultúrneho dedičstva v Európe vyskytujú mnohé problémy. Tieto problémy zahŕňajú: znižujúci sa verejný rozpočet, klesajúcu účasť na tradičných kultúrnych činnostiach, narastajúci environmentálny a fyzický tlak na pamiatky kultúrneho alebo prírodného dedičstva, zmeny v hodnotových reťazcoch v dôsledku prechodu na digitálne technológie a nelegálne obchodovanie s kultúrnymi artefaktmi.

               Hlavným cieľom je, rovnako ako pri ostatných Európskych rokoch, zlepšiť informovanosť o problémoch a príležitostiach a zdôrazniť úlohu EÚ pri podpore spoločných riešení. V súlade s cieľmi európskej stratégie pre kultúru by mal mať Európsky rok kultúrneho dedičstva tieto celkové ciele:

               –Prispeje k podpore úlohy európskeho kultúrneho dedičstva ako kľúčového prvku kultúrnej rozmanitosti a medzikultúrneho dialógu. Mal by zdôrazňovať najlepšie prostriedky na zabezpečenie jeho zachovania a ochrany a jeho využívania širšou a rôznorodejšou verejnosťou. K tomu patria opatrenia na rozširovanie okruhu návštevníkov a vzdelávania v oblasti kultúrneho dedičstva pri úplnom rešpektovaní právomocí členských štátov, v dôsledku čoho sa podporí sociálne začlenenie a integrácia.

               –Mal by zvyšovať hospodársky a spoločenský prínos európskeho kultúrneho dedičstva prostredníctvom svojho priameho a nepriameho ekonomického potenciálu. K tomu patrí schopnosť podporiť kultúrne a tvorivé odvetvia a inšpirovať tvorbu a inovácie, podporiť udržateľný cestovný ruch a prispieť k dlhodobej miestnej zamestnanosti.

               –Mal by prispieť k podpore kultúrneho dedičstva ako dôležitej súčasti medzinárodného rozmeru EÚ a nadviazať na záujem o európske kultúrne dedičstvo a znalosti v partnerských krajinách. Kultúrne dedičstvo zohráva významnú úlohu vo viacerých programoch v oblasti vonkajších vzťahov, najmä (ale nielen) na Blízkom východe. Podpora hodnoty kultúrneho dedičstva je tiež reakciou na úmyselné ničenie kultúrneho bohatstva v konfliktných zónach
                  8
               .

               Európsky rok kultúrneho dedičstva poskytne európskym občanom príležitosť lepšie pochopiť prítomnosť prostredníctvom rozsiahlejšej a spoločnej interpretácie minulosti. Bude motivovať k lepšiemu hodnoteniu spoločenského a hospodárskeho prínosu kultúrneho dedičstva a jeho prínosu k hospodárskemu rastu a sociálnej súdržnosti. Možno to napríklad posudzovať z pohľadu podpory udržateľného cestovného ruchu a obnovy miest. Bude zdôrazňovať problémy a príležitosti spojené s digitalizáciou. Prispeje tiež k riešeniu zistených problémov šírením najlepších postupov týkajúcich sa: ochrany, riadenia, zveľaďovania, správy a výskumných a inovačných činností. Zdôrazní sa najnovší pokrok v technologických a sociálnych inováciách v oblasti kultúrneho dedičstva, ako aj iniciatívy EÚ v týchto oblastiach.

               •Súlad s existujúcimi ustanoveniami politík v oblasti tejto politiky

               Európsky rok kultúrneho dedičstva sa bude realizovať prostredníctvom existujúcich programov EÚ. Kultúrne dedičstvo má v súčasnosti nárok na značné finančné prostriedky EÚ z viacerých programov EÚ na zachovanie, digitalizáciu, infraštruktúru, výskum a inovácie, zveľaďovanie a zručnosti. K týmto programom patria: program Kreatívna Európa, európske štrukturálne a investičné fondy, Horizont 2020, Erasmus+, program Európa pre občanov. V rámci programu Kreatívna Európa sa financujú tri činnosti EÚ, ktoré sú osobitne venované kultúrnemu dedičstvu: Dni európskeho dedičstva, cena EÚ za kultúrne dedičstvo, značka „Európske dedičstvo“.

               Európsky rok bude príležitosťou podporiť členské štáty v tom, aby nadviazali spoluprácu medzi so zainteresovanými stranami pri vytváraní pevnejšieho a lepšie integrovaného prístupu ku kultúrnemu dedičstvu. Cieľom tohto prístupu by bolo podporovať a chrániť kultúrne dedičstvo Európy a maximalizovať jeho vlastnú a spoločenskú hodnotu a prínos k zamestnanosti a rastu. Tento cieľ sa bude dosahovať pri úplnom dodržiavaní zásady subsidiarity.

               Podobne ako v prípade ostatných Európskych rokov budú k opatreniam patriť informačné a propagačné kampane, podujatia a iniciatívy na európskej, vnútroštátnej, regionálnej a miestnej úrovni. Ich úlohou bude odovzdávať kľúčové posolstvá a šíriť informácie o príkladoch osvedčených postupov.

               Vyvinie sa maximálne úsilie s cieľom zabezpečiť, aby sa činnosti organizované v priebehu Európskeho roka prispôsobili potrebám a okolnostiam v jednotlivých členských štátoch. Členské štáty sa preto vyzývajú, aby vymenovali národného koordinátora zodpovedného za organizáciu svojej účasti na Európskom roku kultúrneho dedičstva. Zriadi sa európska riadiaca skupina, ktorej členmi budú aj zástupcovia národných koordinátorov. Komisia zvoláva zasadnutia národných koordinátorov s cieľom koordinovať priebeh Európskeho roka a vymieňať si informácie o jeho realizácii na vnútroštátnej a európskej úrovni.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom tohto návrhu je článok 167 Zmluvy o fungovaní Európskej únie (ZFEÚ). Stanovuje sa v ňom, že EÚ „prispieva k rozkvetu kultúr členských štátov, pričom rešpektuje ich národnú a regionálnu rozmanitosť a zároveň zdôrazňuje spoločné kultúrne dedičstvo“. Únia tiež podporuje „spoluprácu medzi členskými štátmi“ v oblasti kultúry a v prípade potreby podporuje a doplňuje ich činnosť.

               •Subsidiarita

               Ciele návrhu nie je možné uspokojivo dosiahnuť len činnosťou členských štátov. Dôvodom je, že pri činnosti len na vnútroštátnej úrovni by sa nemohol využívať európsky rozmer výmeny skúseností a osvedčených postupov medzi členskými štátmi. V článku 3 Zmluvy o Európskej únii sa stanovuje, že Európska únia rešpektuje bohatú kultúrnu a jazykovú rozmanitosť členských štátov a zabezpečuje zachovávanie a zveľaďovanie európskeho kultúrneho dedičstva. Únia dosahuje svoje ciele primeranými prostriedkami podľa rozsahu, v akom boli na ňu zmluvami prenesené príslušné právomoci. Pri činnostiach členských štátov sa navyše môžu využiť výhody informovanosti a zviditeľnenia v rámci EÚ a mimo nej.

               •Proporcionalita

               Navrhovaný postup je jednoduchý. Vychádza z existujúcich programov a opätovného zamerania komunikačných činností na témy Európskeho roka. Pre vlády, ktoré budú tento návrh vykonávať, nepredstavuje žiadne neprimerané obmedzenie riadenia.

               Činnosť EÚ bude podporovať a dopĺňať úsilie členských štátov. Touto činnosťou sa v prvom rade zlepší účinnosť vlastných nástrojov EÚ. Zároveň bude pôsobiť ako hnací motor, keďže sa ňou podporí súčinnosť a spolupráca medzi členskými štátmi, kultúrnymi organizáciami a nadáciami, ako aj súkromnými a štátnymi podnikmi.

               Činnosť EÚ sa bude zameriavať len na riešenie zistených problémov.

               •Výber nástroja

               Rozhodnutie Európskeho parlamentu a Rady predstavuje najvhodnejší nástroj na zabezpečenie úplného zapojenia legislatívneho orgánu do vyhlásenia roku 2018 za Európsky rok kultúrneho dedičstva.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

               Pri príprave návrhu Komisia realizovala celý rad cielených konzultácií za účasti širokého spektra zainteresovaných strán, pričom zohľadnila povahu sektora kultúrneho dedičstva a vysokú mieru jeho organizácie a špecializácie, právomoci členských štátov, ako aj úlohu profesijných orgánov a medzinárodných organizácií. Komisia navyše osobitne zohľadnila uvedené závery Rady, uznesenie Európskeho parlamentu a stanovisko Výboru regiónov.

               K tvorbe politiky v oblasti kultúrneho dedičstva v poslednom čase prispela rozsiahla diskusia na úrovni EÚ. Tú umožnila činnosť subjektov, ktoré združujú orgány poverené politikami zameranými na kultúrne dedičstvo v členských štátoch. Patria k nim napríklad skupina pre reflexiu „EÚ a kultúrne dedičstvo“ a Fórum riaditeľov európskych pamiatkových inštitúcií. Ďalšími medzivládnymi a mimovládnymi organizáciami sú Medzinárodná rada múzeí (ICOM), Medzinárodná rada pre pamiatky a sídla (ICOMOS), Medzinárodné centrum pre štúdium ochrany a zachovania kultúrnych pamiatok (ICCROM), Rada Európy. K ďalším významným sietiam pôsobiacim v tejto oblasti patria Europa Nostra, Aliancia pre európske dedičstvo 3.3
                  9
                a Sieť európskych múzejných organizácií (NEMO).

               Dosiahol sa aj pokrok v ďalších oblastiach. V apríli 2015 prijali ministri kultúry Rady Európy vyhlásenie Namur. Privítali v ňom nápad Rady Európskej únie zorganizovať Európsky rok kultúrneho dedičstva. Žiadali, aby boli Rada Európy a všetky štáty, ktoré sú zmluvnými stranami Európskeho kultúrneho dohovoru, vyzvané na účasť na tomto podujatí.

               Dňa 29. júna 2015, v predvečer 40. výročia Európskeho roka architektonického dedičstva, organizovaného v roku 1975 pod záštitou Rady Európy, usporiadal Nemecký výbor pre kultúrne dedičstvo (Deutsches Nationalkomitee für Denkmalschutz) v Bonne pri príležitosti zasadnutia Výboru pre svetové dedičstvo verejnú diskusiu o návrhu na Európsky rok.

               Ďalšiu významnú diskusiu usporiadala v apríli 2015 kancelária organizácie Europa Nostra v Bruseli s vybranou skupinou výkonných riaditeľov členských organizácií. Všetci členovia organizácie Europa Nostra diskutovali na valnom zhromaždení v júni 2015 o účele Európskeho roka kultúrneho dedičstva a hlavných činnostiach, ktoré by sa mohli pripraviť. Zasadnutie sa uskutočnilo v Osle za prítomnosti Európskej komisie.

               Konzultácie so zainteresovanými stranami sa uskutočnili aj v rámci otvorenej pracovnej skupiny EYCH 2018, ktorej organizátormi bol Nemecký výbor pre kultúrne dedičstvo a komisár spolkovej vlády pre kultúru a médiá. Vypracoval sa koncepčný dokument [Sharing Heritage (Spoločné dedičstvo)
                  10
               ], ktorý sa zohľadnil pri príprave tohto návrhu. Uskutočnila sa diskusia s členmi skupiny pre reflexiu „EÚ a kultúrne dedičstvo“ a odborníkmi z vnútroštátnych správnych orgánov Belgicka, Bulharska, Francúzska, Grécka, Holandska, Litvy, Lotyšska, Luxemburska, Nemecka, Nórska, Poľska, Španielska, Spojeného kráľovstva, Švajčiarska, Švédska a Talianska. Ďalší experti prišli z Estónska, Portugalska, Rakúska a Slovenska, ako aj z rôznych organizácií so štatútom pozorovateľa, ako napríklad Európskej siete pre riadenie kultúry a politiku (ENCATC), Europa Nostra a Siete európskych múzejných organizácií a pod.

               Seminár o Európskom roku kultúrneho dedičstva: na tému Európsky rok kultúrneho dedičstva: spoločné dedičstvo, spoločná výzva zorganizovali 28. októbra 2015 v Bruseli Stále zastúpenia Talianska a Španielska v EÚ. Zúčastnili sa ho aj organizácie zainteresovaných strán ako Europa Nostra, vnútroštátne orgány a odborníci.

               O návrhu sa ďalej rokovalo 23. – 24. septembra 2015 v Luxemburgu na zasadnutí uvedenej skupiny pre reflexiu, 30. novembra – 1. decembra 2015 v Ríme, 9. mája 2016 v Haagu a 19. – 20. mája 2016 na zasadnutí Fóra riaditeľov európskych pamiatkových inštitúcií v Berne. Ďalšie rokovania sa uskutočnili 19. apríla 2016 v rámci Európskeho kultúrneho fóra 2016.

               •Získavanie a využívanie odborných poznatkov

               Táto iniciatíva bude vychádzať z nezávislých analýz a štúdií, najmä zo správy Cultural Heritage Counts for Europe (Kultúrne dedičstvo má význam pre Európu)
                  11
               . Ide o výsledok dvojročného komplexného projektu, financovaného z európskeho programu Kultúra, cieľom ktorého je zhromaždenie podkladov týkajúcich sa hodnoty kultúrneho dedičstva a jeho vplyvu na európske hospodárstvo, kultúru, spoločnosť a životné prostredie.

               Bude sa tiež opierať o správu skupiny expertov programu Horizont 2020 o kultúrnom dedičstve Getting cultural heritage to work for Europe
                  12
               (Kultúrne dedičstvo pre Európu) a program strategického výskumu, ktorý vypracovala Iniciatíva spoločnej tvorby programov Kultúrne dedičstvo a globálna zmena
                  13
               . Táto iniciatíva bude vychádzať zo Sociálnej platformy pre kultúrne dedičstvo a európsku identitu programu Horizont 2020, CULTURALBASE, viacročnej iniciatívy konzultácií so zainteresovanými stranami
                  14
                ako aj z vytvorenia nových európskych výskumných infraštruktúr, napríklad DARIAH-ERIC (digitálna výskumná infraštruktúra pre umenie a humanitné vedy) a E-RIHS (európska výskumná infraštruktúra pre vedecký výskum v oblasti kultúrneho dedičstva)
                  15
               .

               Z pracovného balíka 9: Kultúra a cestovný ruch hodnotenia ex post programov politiky súdržnosti na roky 2007 – 2013 so zameraním na Európsky fond regionálneho rozvoja (EFRR) a Kohézny fond (KF) vyplýva, že investovaním do kultúry a cestovného ruchu sa môže posilniť hospodárstvo regiónu a zlepšiť sociálne začlenenie.

               Z hodnotenia ex post 7. rámcového programu EÚ na roky 2007 – 2013 (RP7), programu EÚ na financovanie výskumu v období rokov 2007 až 2013 vyplýva, že program bol účinný pri podpore excelentnej vedy a posilnení priemyselnej konkurencieschopnosti Európy. Prispel tak k rastu a zamestnanosti v Európe v oblastiach, ktoré zvyčajne patria do pôsobnosti štátov. Zo 7. rámcového programu sa podporil výskum vo výške viac než 180 mil. EUR v rôznych aspektoch európskeho kultúrneho dedičstva (hmatateľné, nehmatateľné a digitálne) v rámci tém ako životné prostredie, spoločenské a humanitné vedy, digitálne kultúrne dedičstvo, priemyselné technológie, medzinárodná spolupráca a elektronická infraštruktúra. Tento existujúci súbor poznatkov treba ďalej využívať.

               •Posúdenie vplyvu

               Posúdenie vplyvu nie je potrebné, pretože ciele navrhovanej iniciatívy patria medzi ciele existujúcich programov Únie. Európsky rok kultúrneho dedičstva možno realizovať v rámci existujúcich rozpočtových obmedzení prostredníctvom programov, ktorých súčasťou je stanovenie finančných priorít na ročnom alebo viacročnom základe. Navrhovaná iniciatíva nezaväzuje Komisiu k žiadnym konkrétnym opatreniam legislatívneho charakteru. Nebude mať ani významný spoločenský, hospodársky či environmentálny vplyv nad rámec existujúcich nástrojov.

               4.VPLYV NA ROZPOČET

                  Realizácia Európskeho roka nevyžaduje žiadne dodatočné finančné prostriedky. Táto iniciatíva nevyžaduje dodatočné rozpočtové zdroje EÚ. Vzhľadom na primeranú pružnosť pri stanovovaní priorít na ročnom alebo viacročnom základe v rámci príslušných programov možno predpokladať realizáciu kampane zameranej na zlepšovanie informovanosti na úrovni porovnateľnej s predchádzajúcimi Európskymi rokmi.

               2016/0259 (COD)

               Návrh

               ROZHODNUTIE EURÓPSKEHO PARLAMENTU A RADY

               o Európskom roku kultúrneho dedičstva

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie (ZFEÚ), a najmä na jej článok 167,

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               so zreteľom na stanovisko Výboru regiónov
                  16
               ,

               konajúc v súlade s riadnym legislatívnym postupom,

               keďže:

               (1)Ideály, zásady a hodnoty zakotvené v európskom kultúrnom dedičstve predstavujú spoločný zdroj spomienok, porozumenia, identity, dialógu, súdržnosti a kreativity v Európe. Kultúrne dedičstvo má v Európskej únii svoj význam, ako je uvedené v preambule Zmluvy o Európskej únii (ZEÚ), v ktorej sa uvádza, že signatári čerpajú „inšpiráciu z kultúrneho, náboženského a humanistického dedičstva Európy“.

               (2)V článku 3 ods. 3 ZEÚ sa stanovuje, že Európska únia rešpektuje svoju bohatú kultúrnu a jazykovú rozmanitosť a zabezpečuje zachovávanie a zveľaďovanie európskeho kultúrneho dedičstva.

               (3)V článku 167 ods. 1 ZFEÚ sa Európskej únii stanovuje úloha prispievať „k rozkvetu kultúr členských štátov, pričom rešpektuje ich národnú a regionálnu rozmanitosť a zároveň zdôrazňuje spoločné kultúrne dedičstvo“. Činnosť Únie sa má zamerať na podporu spolupráce medzi členskými štátmi a v prípade potreby na podporu a doplňovanie ich činnosti, a to, okrem iného, v oblasti zlepšovania vedomostí a šírenia kultúry a histórie európskych národov, ako aj v oblasti zachovania a ochrany kultúrneho dedičstva európskeho významu (článok 167 ods. 2 ZFEÚ).

               (4)Ako Európska komisia zdôraznila vo svojom oznámení s názvom Na ceste k integrovanému prístupu ku kultúrnemu dedičstvu Európy
                  17
               , kultúrne dedičstvo sa považuje za spoločný zdroj a spoločné vlastníctvo, ktoré zachovávame pre budúce generácie, a za starostlivosť oň sú spoločne zodpovedné všetky zainteresované strany.

               (5)Kultúrne dedičstvo predstavuje pre európsku spoločnosť z kultúrneho, environmentálneho, spoločenského a hospodárskeho hľadiska veľkú hodnotu. Preto je jeho udržateľná správa strategickou voľbou pre 21. storočie, ako zdôraznila Rada vo svojich záveroch z 21. mája 2014 o „kultúrnom dedičstve ako strategickom zdroji pre udržateľnú Európu“
                  18
               . Jeho prínos z hľadiska tvorby hodnôt, zručností, pracovných miest a kvality života sa podhodnocuje.

               (6)Kultúrne dedičstvo je základným aspektom európskej stratégie pre kultúru
                  19
               . Tvorí jednu zo štyroch priorít európskej spolupráce v oblasti kultúry na obdobie rokov 2015 – 2018, ako sa uvádza v aktuálnom pracovnom pláne pre kultúru, ktorý prijala Rada 25. novembra 2014
                  20
               .

               (7)Kultúrne dedičstvo zahŕňa široké spektrum „zdrojov zdedených z minulosti, vo všetkých formách a aspektoch – hmatateľných, nehmatateľných a digitálnych (vytvorených digitálne a zdigitalizovaných) vrátane pamätníkov, pamätných miest, krajiny, zručností, postupov, znalostí a vyjadrenia ľudskej tvorivosti, ako aj zbierok chránených a spravovaných verejnými a súkromnými orgánmi, ako sú múzeá, knižnice a archívy“, ako sa uvádza v záveroch Rady z 21. mája 2014.

               (8)Kultúrne dedičstvo vzniklo v priebehu času spojením a kombináciou kultúrnych prejavov rôznych civilizácií, ktoré žili v Európe. Európsky rok podnieti a podporí chápanie významu ochrany a podpory rôznorodosti kultúrnych prejavov. Jedným zo spôsobov na dosiahnutie tohto cieľa sú vzdelávacie programy a programy na zlepšovanie informovanosti verejnosti v súlade so záväzkami vyplývajúcimi z Dohovoru o ochrane a podpore rozmanitosti kultúrnych prejavov
                  21
               , ktorý prijalo UNESCO 20. októbra 2005 a ktorého je EÚ zmluvnou stranou.

               (9)V Dohovore OSN o právach osôb so zdravotným postihnutím, ktorého je EÚ a väčšina členských štátov zmluvnou stranou, sa v článku 30 týkajúcom sa účasti na kultúrnom živote, rekreácii, záujmových aktivitách a športe uvádza, že zmluvné strany uznávajú právo osôb so zdravotným postihnutím zúčastňovať sa na rovnakom základe s ostatnými na kultúrnom živote a prijmú všetky primerané opatrenia, ktorými zabezpečia, aby osoby so zdravotným postihnutím, okrem iného, mali prístup k miestam určeným na kultúrne predstavenia alebo služby, ako sú divadlá, múzeá, kiná, knižnice a služby cestovného ruchu, a v najväčšej možnej miere mali prístup k historickým pamiatkam a k významným miestam národného kultúrneho dedičstva.

               (10)Európska cena Access City potvrdila uskutočniteľnosť a osvedčené postupy na sprístupnenie kultúrneho dedičstva v mestách pre osoby so zdravotným postihnutím, staršie osoby a osoby so zníženou pohyblivosťou alebo iným dočasným postihnutím spôsobmi, ktoré rešpektujú jeho charakter a hodnoty.

               (11)Kultúrne dedičstvo môže mať veľký význam pre súdržnosť spoločenstva v čase, keď sa kultúrna rozmanitosť v európskych spoločnostiach zvyšuje. Nové participatívne a medzikultúrne prístupy k politikám kultúrneho dedičstva a vzdelávacím iniciatívam, podľa ktorých sa všetkým druhom kultúrneho dedičstva prisudzuje rovnaká dôstojnosť, majú potenciál zvýšiť dôveru, vzájomné uznanie a sociálnu súdržnosť.

               (12)Uvádza sa to aj v programe udržateľného rozvoja do roku 2030
                  22
               , v ktorom sa stanovuje globálne občianstvo, kultúrna rozmanitosť a medzikultúrny dialóg ako hlavné zásady trvalo udržateľného rozvoja. Uznáva sa, že k trvalo udržateľnému rozvoju môžu prispieť a sú preň nevyhnutným hnacím motorom všetky kultúry a civilizácie. Kultúra sa výslovne uvádza vo viacerých cieľoch trvalo udržateľného rozvoja programu do roku 2030: napríklad v cieli 4 (vzdelávanie), cieli 5 (rodová rovnosť), cieli 8 a cieli 12 v súvislosti s cestovným ruchom (udržateľný rast/modely spotreby), a najmä v cieli 11 (mestá – dedičstvo).

               (13)Vyšší dôraz, ktorý sa na medzinárodnej úrovni kladie na potrebu umiestniť ľudí a ľudské hodnoty do centra rozšíreného a interdisciplinárneho pojmu kultúrneho dedičstva, so sebou prináša intenzívnejšiu potrebu podporovať širší prístup ku kultúrnemu dedičstvu. Možno to dosiahnuť oslovením rôznych skupín verejnosti a zvýšením dostupnosti miest, budov, výrobkov a služieb so zohľadnením osobitných potrieb a dôsledkov demografických zmien.

               (14)Za politiky na udržiavanie, obnovu, zachovanie, opätovné využitie, prístupnosť a podporu kultúrneho dedičstva a s ním súvisiacich služieb sú v prvom rade zodpovedné vnútroštátne, regionálne alebo miestne orgány. Kultúrne dedičstvo má však jasný európsky rozmer a zameriavajú sa naň viaceré politiky EÚ nad rámec kultúrnych politík. Patria k nim tieto politiky: vzdelávanie, poľnohospodárstvo a rozvoj vidieka, regionálny rozvoj, sociálna súdržnosť, námorné záležitosti, životné prostredie, cestovný ruch, digitálna agenda, výskum a inovácie a komunikácia.

               (15)S cieľom v plnej miere využiť ich potenciál pre európske hospodárstvo a spoločnosť je na ochranu, zveľaďovanie a spravovanie zdrojov kultúrneho dedičstva, ktoré patria do pôsobnosti viacerých verejných politík, potrebné účinné viacúrovňové riadenie a lepšia medzisektorová spolupráca. Týka sa to všetkých zainteresovaných strán vrátane orgánov verejnej moci, jednotlivcov, organizácií občianskej spoločnosti, mimovládnych organizácií a dobrovoľníckeho sektora.

               (16)Rada vo svojich záveroch z 25. novembra 2014
                  23
                vyzvala Komisiu, aby zvážila predloženie návrhu na Európsky rok kultúrneho dedičstva.

               (17)Európsky parlament vo svojom uznesení z 8. septembra 2015 odporučil vyhlásiť, pokiaľ možno, rok 2018 za Európsky rok kultúrneho dedičstva
                  24
               .

               (18)Európsky výbor regiónov vo svojom stanovisku zo 16. apríla 2014
                  25
                uvítal návrh Rady na Európsky rok kultúrneho dedičstva a zdôraznil jeho prínos k dosiahnutiu spoločných cieľov v celoeurópskom kontexte.

               (19)Vyhlásenie Európskeho roka kultúrneho dedičstva predstavuje účinný spôsob na zlepšovanie informovanosti verejnosti, šírenie informácií o osvedčených postupoch a podporu výskumu a inovácií, ako aj diskusie o politikách. Vytvorením prostredia na súčasné propagovanie týchto cieľov na úrovni Únie, vnútroštátnej, regionálnej a miestnej úrovni sa môže dosiahnuť lepšia súčinnosť a využitie zdrojov.

               (20)Kultúrne dedičstvo predstavuje oblasť pôsobnosti aj vo viacerých programoch v oblasti vonkajších vzťahov, najmä (ale nielen) na Blízkom východe. Podpora hodnoty kultúrneho dedičstva je tiež reakciou na úmyselné ničenie kultúrneho bohatstva v konfliktných zónach
                  26
               . Bude dôležité zabezpečiť komplementárnosť medzi Európskym rokom kultúrneho dedičstva a všetkými vonkajšími vzťahmi v príslušných rámcoch. Opatrenia na ochranu a propagáciu kultúrneho dedičstva v rámci príslušných nástrojov vonkajších vzťahov by mali okrem iného odrážať vzájomný záujem spojený s výmenou skúseností a hodnôt s tretími krajinami. Podporí sa tým vzájomné poznávanie, úcta a porozumenie medzi príslušnými kultúrami.

               (21)Aj keď je toto rozhodnutie určené členským štátom, na činnostiach spojených s Európskym rokom kultúrneho dedičstva by sa mali zúčastňovať aj krajiny zapojené do procesu rozširovania. Je potrebné usilovať sa aj o zapojenie krajín európskej susedskej politiky a iných partnerských krajín, ak je to vhodné. Možno to dosiahnuť v príslušných rámcoch spolupráce a dialógu, a to najmä v rámci dialógu s občianskou spoločnosťou medzi EÚ a týmito krajinami.

               (22)Ochrana, zachovanie a zveľaďovanie európskeho kultúrneho dedičstva patria k cieľom existujúcich programov Únie. Európsky rok preto možno realizovať v rámci existujúcich opatrení týchto programov, ktorých súčasťou je stanovenie finančných priorít na ročnom alebo viacročnom základe. Programy a politiky v oblastiach, ako je kultúra, vzdelávanie, poľnohospodárstvo a rozvoj vidieka, regionálny rozvoj, sociálna súdržnosť, námorné záležitosti, životné prostredie, cestovný ruch, stratégia jednotného digitálneho trhu, výskum a inovácie a komunikácia, priamo i nepriamo prispievajú k ochrane, zveľaďovaniu, inovatívnemu opätovnému využitiu a propagácii európskeho kultúrneho dedičstva a môžu podporovať túto iniciatívu v súlade s príslušnými právnymi rámcami.

               (23)Cieľom tohto rozhodnutia je podporiť úsilie členských štátov o ochranu, zachovanie, zveľaďovanie, opätovné využitie a propagáciu európskeho kultúrneho dedičstva. Keďže to vzhľadom na nevyhnutnosť nadnárodnej výmeny informácií a šírenia osvedčených postupov v celej Únii nie je možné uspokojivo dosiahnuť len na úrovni členských štátov, no lepšie to možno dosiahnuť na úrovni Únie, Európska únia môže prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto rozhodnutie neprekračuje rámec toho, čo je nevyhnutné na dosiahnutie tohto cieľa.

               PRIJALI TOTO ROZHODNUTIE:

               Článok 1

               Predmet

               Rok 2018 sa vyhlasuje za „Európsky rok kultúrneho dedičstva“ (ďalej len “Európsky rok“).

               Článok 2

               Ciele

               1. V súlade s cieľmi európskej stratégie pre kultúru sú celkovými cieľmi Európskeho roka podnietenie a podpora úsilia Únie, členských štátov, regionálnych a miestnych orgánov o ochranu, zachovanie, opätovné využitie, zveľaďovanie, zhodnotenie a propagáciu európskeho kultúrneho dedičstva v Európskej únii (EÚ), a to najmä formou výmeny skúseností a osvedčených postupov. Najmä:

               a)Prispeje k podpore úlohy európskeho kultúrneho dedičstva ako kľúčového prvku kultúrnej rozmanitosti a medzikultúrneho dialógu. Mal by zdôrazňovať najlepšie prostriedky na zabezpečenie jeho zachovania a ochrany a jeho využívania širšou a rôznorodejšou verejnosťou. K tomu patria opatrenia na rozširovanie okruhu návštevníkov a vzdelávania v oblasti kultúrneho dedičstva pri úplnom rešpektovaní právomocí členských štátov, v dôsledku čoho sa podporí sociálne začlenenie a integrácia.

               b)Zvýši hospodársky a spoločenský prínos európskeho kultúrneho dedičstva prostredníctvom svojho priameho a nepriameho ekonomického potenciálu. K tomu patrí schopnosť podporiť kultúrne a tvorivé odvetvia a inšpirovať tvorbu a inovácie, podporiť udržateľný cestovný ruch, zlepšiť sociálnu súdržnosť a dosiahnuť dlhodobú zamestnanosť.

               c)Prispeje k podpore kultúrneho dedičstva ako dôležitej súčasti medzinárodného rozmeru Únie a nadviaže na záujem o európske kultúrne dedičstvo a znalosti v partnerských krajinách.

               2. Európsky rok kultúrneho dedičstva má tieto osobitné ciele:

               a)podporovať prístupy, ktoré sa zameriavajú na ľudí, sú inkluzívne, výhľadové, integrovanejšie a medzisektorové, s cieľom zabezpečiť dostupnosť dedičstva pre všetkých a ochranu, zachovanie, inovatívne opätovné využitie a zveľaďovanie kultúrneho dedičstva;

               b)podporovať inovatívne modely viacúrovňového riadenia a spravovania kultúrneho dedičstva za účasti všetkých zainteresovaných strán vrátane orgánov verejnej moci, jednotlivcov, organizácií občianskej spoločnosti, mimovládnych organizácií a dobrovoľníckeho sektora;

               c)podporovať diskusiu, výskum a inovácie, ako aj výmenu osvedčených postupov týkajúcich sa kvality zachovania a ochrany kultúrneho dedičstva a súčasných zásahov do historického prostredia, ako aj podpory riešení, ktoré sú prístupné pre všetkých vrátane osôb so zdravotným postihnutím;

               d)zdôrazňovať a stimulovať pozitívny prínos kultúrneho dedičstva pre spoločnosť a hospodárstvo prostredníctvom výskumu a inovácií vrátane informačnej základne na úrovni EÚ a prostredníctvom tvorby ukazovateľov a referenčných hodnôt;

               e)podporovať stratégie miestneho rozvoja, ktoré využívajú potenciál kultúrneho dedičstva, a to aj prostredníctvom podpory udržateľného kultúrneho cestovného ruchu;

               f)podporovať rozvoj špecializovaných zručností a zlepšovať riadenie poznatkov a prenos poznatkov v odvetví kultúrneho dedičstva, a pritom zohľadniť dôsledky prechodu na digitálne technológie;

               g)podporovať kultúrne dedičstvo ako zdroj inšpirácie pre súčasnú tvorbu a inováciu a zdôrazňovať potenciál výmeny poznatkov a skúseností a silnejšej spolupráce medzi kultúrnymi a tvorivými sektormi a spoločenstvami a sektorom kultúrneho dedičstva;

               h)zlepšovať informovanosť o význame európskeho kultúrneho dedičstva prostredníctvom vzdelávania a celoživotného vzdelávania, a to najmä zameraním na mladých ľudí a miestne spoločenstvá;

               i)vyzdvihovať potenciál medzinárodnej spolupráce v oblasti kultúrneho dedičstva na vytvorenie silnejších väzieb s krajinami mimo EÚ a podporovať medzikultúrny dialóg, zmierenie po konflikte a predchádzanie konfliktom;

               j)podporovať výskum a inovácie v oblasti kultúrneho dedičstva, uľahčiť šírenie a využívanie výsledkov výskumu všetkým zainteresovaným stranám, najmä orgánom verejnej moci a súkromnému sektoru, a uľahčiť šírenie výsledkov výskumu medzi širokou verejnosťou a

               k)podporovať synergie medzi Úniou a členskými štátmi vrátane posilnenia iniciatív na predchádzanie nezákonnému obchodovaniu s s tovarom kultúrneho charakteru.

               Článok 3

               Obsah opatrení

               1. Medzi opatrenia, ktoré sa majú prijať na dosiahnutie cieľov stanovených v článku 2, patria tieto činnosti na európskej, vnútroštátnej, regionálnej alebo miestnej úrovni súvisiace s cieľmi Európskeho roka:

               a)konferencie, podujatia a iniciatívy na podporu dialógu, zvyšovanie povedomia o význame a hodnote kultúrneho dedičstva a zjednodušenie zapájania občanov a zainteresovaných strán;

               b)informačné a vzdelávacie kampane a kampane na zlepšovanie informovanosti zamerané na sprostredkovanie hodnôt, ako sú rozmanitosť a medzikultúrny dialóg, pomocou dôkazov o bohatom kultúrnom dedičstve Európy, vedenie širokej verejnosti k ochrane a spravovaniu kultúrneho dedičstva a vo všeobecnejšej rovine k dosahovaniu cieľov Európskeho roka;

               c)spoločné využívanie skúseností a osvedčených postupov národných, regionálnych a miestnych správnych orgánov a iných organizácií s cieľom šíriť informácie o kultúrnom dedičstve a

               d)realizovanie štúdií a výskumných a inovačných činností a šírenie ich výsledkov na európskej alebo vnútroštátnej úrovni.

               2. Komisia a členské štáty môžu určiť ďalšie činnosti, ktoré by mohli byť prínosné pre ciele Európskeho roka stanovené v článku 2, a umožniť, aby sa odkazy na Európsky rok používali na propagáciu týchto činností, ak prispejú k dosiahnutiu uvedených cieľov.

               Článok 4

               Koordinácia na vnútroštátnej úrovni

               Každý členský štát vymenuje národného koordinátora zodpovedného za organizáciu účasti daného členského štátu na Európskom roku. Koordinátor zabezpečuje koordináciu príslušných činností na vnútroštátnej úrovni.

               Článok 5

               Koordinácia na úrovni EÚ

               Komisia zvoláva zasadnutia národných koordinátorov s cieľom koordinovať priebeh Európskeho roka a vymieňať si informácie o jeho realizácii na vnútroštátnej a európskej úrovni.

               Článok 6

               Medzinárodná spolupráca

               Na účely Európskeho roka Komisia spolupracuje s príslušnými medzinárodnými organizáciami, najmä s organizáciou UNESCO a Radou Európy, pričom zabezpečuje viditeľnosť účasti EÚ.

               Článok 7

               Financovanie

               Spolufinancovanie činností na európskej úrovni na podporu Európskeho roka je v súlade s platnými pravidlami a v rámci existujúcich možností stanovovania priorít na ročnom alebo viacročnom základe s existujúcimi programami, najmä s programom Kreatívna Európa. Na podporu Európskeho roka sa môžu použiť aj ďalšie programy a politiky v rámci existujúcich právnych a finančných ustanovení, ak je to vhodné.

               Článok 8

               Monitorovanie a hodnotenie

               Do 31. decembra 2019 Komisia predloží Európskemu parlamentu, Rade, Európskemu hospodárskemu a sociálnemu výboru a Výboru regiónov správu o realizácii, výsledkoch a celkovom posúdení iniciatív ustanovených v tomto rozhodnutí.

               Článok 9

               Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Článok 10

               Toto rozhodnutie je určené členským štátom.

               V Bruseli

                  za Európsky parlament
                        za Radu

                  predseda
                        predseda

               LEGISLATÍVNY FINANČNÝ VÝKAZ

               1.RÁMEC NÁVRHU/INICIATÍVY

               1.1.Názov návrhu/iniciatívy

               1.2.Príslušné oblasti politiky v rámci ABM/ABB

               1.3.Druh návrhu/iniciatívy

               1.4.Ciele

               1.5.Dôvody návrhu/iniciatívy

               1.6.Trvanie a finančný vplyv

               1.7.Plánovaný spôsob hospodárenia

               2.OPATRENIA V OBLASTI RIADENIA

               2.1.Opatrenia týkajúce sa monitorovania a predkladania správ

               2.2.Systémy riadenia a kontroly

               2.3.Opatrenia na predchádzanie podvodom a nezrovnalostiam

               3.ODHADOVANÝ FINANČNÝ VPLYV NÁVRHU/INICIATÍVY

               3.1.Príslušné okruhy viacročného finančného rámca a rozpočtové riadky výdavkov

               3.2.Odhadovaný vplyv na výdavky

               3.2.1.Zhrnutie odhadovaného vplyvu na výdavky

               3.2.2.Odhadovaný vplyv na operačné rozpočtové prostriedky

               3.2.3.Odhadovaný vplyv na administratívne rozpočtové prostriedky

               3.2.4.Súlad s platným viacročným finančným rámcom

               3.2.5.Príspevky od tretích strán

               3.3.Odhadovaný vplyv na príjmy

               LEGISLATÍVNY FINANČNÝ VÝKAZ

               1.RÁMEC NÁVRHU/INICIATÍVY

               1.1.Názov návrhu/iniciatívy

                  Európsky rok kultúrneho dedičstva

               1.2.Príslušné oblasti politiky v rámci ABM/ABB
                  27

                  OBLASTI POLITIKY: VZDELÁVANIE A KULTÚRA: KREATÍVNA EURÓPA

               1.3.Druh návrhu/iniciatívy

               X Návrh/iniciatíva sa týka novej akcie

               ◻ Návrh/iniciatíva sa týka novej akcie, ktorá nadväzuje na pilotný projekt/prípravnú akciu
                  28

               ◻ Návrh/iniciatíva sa týka predĺženia trvania existujúcej akcie

               ◻ Návrh/iniciatíva sa týka akcie presmerovanej na novú akciu

               1.4.Ciele

               1.4.1.Viacročné strategické ciele Komisie, ktoré sú predmetom návrhu/iniciatívy

                  Žiadny viacročný strategický cieľ vzhľadom na špecifickosť iniciatívy, ktorou je Európsky rok

               1.4.2.Osobitné ciele a príslušné činnosti v rámci ABM/ABB

                  Osobitný cieľ č.

                  a) Prispeje k podpore úlohy európskeho kultúrneho dedičstva ako kľúčového prvku kultúrnej rozmanitosti a medzikultúrneho dialógu. Mal by zdôrazňovať najlepšie prostriedky na zabezpečenie jeho zachovania a ochrany a jeho využívania širšou a rôznorodejšou verejnosťou. K tomu patria opatrenia na rozširovanie okruhu návštevníkov a vzdelávania v oblasti kultúrneho dedičstva pri úplnom rešpektovaní právomocí členských štátov, v dôsledku čoho sa podporí sociálne začlenenie a integrácia.

                  b)
                        Zvýši hospodársky a spoločenský prínos európskeho kultúrneho dedičstva prostredníctvom svojho priameho a nepriameho ekonomického potenciálu. K tomu patrí schopnosť podporiť kultúrne a tvorivé odvetvia a inšpirovať tvorbu a inovácie, podporiť udržateľný cestovný ruch, zlepšiť sociálnu súdržnosť a dosiahnuť dlhodobú zamestnanosť.

                  c)
                        Prispeje k podpore kultúrneho dedičstva ako dôležitej súčasti medzinárodného rozmeru Únie a nadviaže na záujem o európske kultúrne dedičstvo a znalosti v partnerských krajinách.

                  Príslušné činnosti v rámci ABM/ABB

                  15.04 – Kreatívna Európa

               1.4.3.Očakávané výsledky a vplyv

               Uveďte, aký vplyv by mal mať návrh/iniciatíva na príjemcov/cieľové skupiny.

                  – Informačné a propagačné kampane, podujatia a iniciatívy na európskej, vnútroštátnej, regionálnej a miestnej úrovni s cieľom odovzdávať kľúčové posolstvá a šíriť informácie o príkladoch osvedčených postupov vrátane úlohy EÚ pri podpore spoločných riešení.

                  – Zvyšovanie povedomia o význame kultúrneho dedičstva pre občanov EÚ a posilňovanie jeho príspevku k rastu a zamestnanosti a sociálnej súdržnosti na vnútroštátnej a európskej úrovni.

                  – Upozorniť na problémy a zlepšiť príležitosti, pokiaľ ide o ochranu, zachovanie a spravovanie kultúrneho dedičstva, a to aj vzhľadom na digitalizáciu.

               1.4.4.Ukazovatele výsledkov a vplyvu

               Uveďte ukazovatele, pomocou ktorých je možné sledovať uskutočňovanie návrhu/iniciatívy.

                  Počet výstupov v rámci informačnej kampane

               1.5.Dôvody návrhu/iniciatívy

               1.5.1.Potreby, ktoré sa majú uspokojiť v krátkodobom alebo dlhodobom horizonte

                  Krátkodobé: Lepšia informovanosť o význame kultúrneho dedičstva ako majetku pre EÚ, ako aj o úlohe EÚ ho zachovávať.

                  Dlhodobé: Lepšia informovanosť medzi občanmi o význame kultúrneho dedičstva a väčšie uznanie pozitívnej úlohy EÚ.

               1.5.2.Prínos zapojenia Európskej únie

                  Lepšia informovanosť o význame európskeho kultúrneho dedičstva z hľadiska hospodárskeho rastu a sociálnej súdržnosti.

                  – Zlepšiť informovanosť o problémoch a príležitostiach a zdôrazniť úlohu EÚ pri podpore spoločných riešení.

               1.5.3.Poznatky získané z podobných skúseností v minulosti

                  Európske roky usporiadané v posledných 10 rokoch preukázali svoju hodnotu ako účinné nástroje na zvyšovanie informovanosti, ktoré majú vplyv tak na verejnosť, ako aj na tvorcov verejnej mienky, a vytvorili súčinnosti medzi rôznymi oblasťami zásahu na úrovni EÚ a členských štátov.

               1.5.4.Zlučiteľnosť a možná synergia s inými vhodnými nástrojmi

                  Európsky rok kultúrneho dedičstva bude pôsobiť ako referencia pre niekoľko programov Únie, ako je napríklad program Kreatívna Európa, európske štrukturálne a investičné fondy, Horizont 2020 (vrátane digitálnych prvkov zachovania a zhodnotenia dedičstva), Erasmus+ a program Európa pre občanov. Z programu Kreatívna Európa sa financujú aj tri akcie EÚ, ktoré sú špecificky venované kultúrnemu dedičstvu: Dni európskeho dedičstva, cena EÚ za kultúrne dedičstvo, značka „Európske dedičstvo“.

               1.6.Trvanie a finančný vplyv

               X Návrh/iniciatíva s obmedzeným trvaním

               –X
                     Návrh/iniciatíva je v platnosti od 01/01/2018 do 31/12/2018.

               –X
                     Finančný vplyv trvá od 2017 do 2018.

               ◻ Návrh/iniciatíva s neobmedzeným trvaním

               –Počiatočná fáza vykonávania bude trvať od RRRR do RRRR,

               –a potom bude vykonávanie pokračovať v plnom rozsahu.

               1.7.Plánovaný spôsob hospodárenia
                  29

               X Priame hospodárenie na úrovni Komisie

               –◻ prostredníctvom jej útvarov vrátane zamestnancov v delegáciách Únie

               –◻ prostredníctvom výkonných agentúr

               ◻ Zdieľané hospodárenie s členskými štátmi

               ◻ Nepriame hospodárenie so zverením úloh súvisiacich s plnením rozpočtu na:

               –◻ tretie krajiny alebo subjekty, ktoré tieto krajiny určili,

               –◻ medzinárodné organizácie a ich agentúry (uveďte),

               –◻ Európsku investičnú banku (EIB) a Európsky investičný fond,

               –◻ subjekty podľa článkov 208 a 209 nariadenia o rozpočtových pravidlách,

               –◻ verejnoprávne subjekty,

               –◻ súkromnoprávne subjekty poverené vykonávaním verejnej služby, pokiaľ tieto subjekty poskytujú dostatočné finančné záruky,

               –◻ súkromnoprávne subjekty spravované právom členského štátu, ktoré sú poverené vykonávaním verejno-súkromného partnerstva a ktoré poskytujú dostatočné finančné záruky,

               –◻ osoby poverené vykonávaním osobitných činností v oblasti SZBP podľa hlavy V Zmluvy o Európskej únii a určené v príslušnom základnom akte.

               –V prípade viacerých spôsobov hospodárenia uveďte v oddiele „Poznámky“ presnejšie vysvetlenie.

               Poznámky:

                  […]

                  […]

               2.OPATRENIA V OBLASTI RIADENIA

               2.1.Opatrenia týkajúce sa monitorovania a predkladania správ

               Uveďte časový interval a podmienky, ktoré sa vzťahujú na tieto opatrenia.

                  Pracovný program Európskeho roku

                  Vytvorenie riadiaceho výboru

               2.2.Systémy riadenia a kontroly

               2.2.1.Zistené riziká

                  – Nedostatočne viditeľné iniciatívy

                  – Príliš veľké očakávania vzhľadom na obmedzený rozpočet

               2.2.2.Údaje o zavedenom systéme vnútornej kontroly

                  Pravidelné posudzovanie rizika v rámci riadiaceho výboru

               2.2.3.Odhad nákladov a prínosov kontrol a posúdenie očakávanej úrovne rizika chyby.

                  [Pour mémoire]

                  [Pour mémoire]

               2.3.Opatrenia na predchádzanie podvodom a nezrovnalostiam

               Uveďte existujúce a plánované preventívne a ochranné opatrenia.

                  Komisia zabezpečí, aby pri vykonávaní činností financovaných v zmysle tohto rozhodnutia boli finančné záujmy Únie chránené uplatňovaním preventívnych opatrení proti podvodom, korupcii a akýmkoľvek iným nezákonným činnostiam prostredníctvom účinných kontrol a vymáhania neoprávnene vyplatených súm a v prípade zistenia nezrovnalostí prostredníctvom účinných, primeraných a odrádzajúcich sankcií. Komisia je oprávnená vykonávať kontroly a overenia na mieste podľa tohto rozhodnutia, v súlade s nariadením Rady (ES, Euratom) č. 2185/96 z 11. novembra 1996 o kontrolách a inšpekciách na mieste vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi. Európsky úrad pre boj proti podvodom vykoná v prípade potreby vyšetrovanie podľa nariadenia Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF).

               3.ODHADOVANÝ FINANČNÝ VPLYV NÁVRHU/INICIATÍVY

               3.1.Príslušné okruhy viacročného finančného rámca a rozpočtové riadky výdavkov

               Existujúce rozpočtové riadky

               V poradí, v akom za sebou nasledujú okruhy viacročného finančného rámca a rozpočtové riadky.

                        Okruh viacročného finančného rámca

                        Rozpočtový riadok

                        Druh
                        výdavkov

                        Príspevky

                        Okruh 3: Bezpečnosť a občianstvo

                        DRP/NRP
                           30

                        krajín EZVO
                           31

                        kandidátskych krajín
                           32

                        tretích krajín

                        v zmysle článku 21 ods. 2 písm. b) nariadenia o rozpočtových pravidlách

                        3

                        15 04 02 – Podprogram Kultúra — Podporovanie cezhraničných akcií a propagovanie nadnárodnej cirkulácie a mobility

                        DRP

                        NIE

                        NIE

                        NIE

                        NIE

               Požadované nové rozpočtové riadky

               V poradí, v akom za sebou nasledujú okruhy viacročného finančného rámca a rozpočtové riadky.

                        Okruh viacročného finančného rámca

                        Rozpočtový riadok

                        Druh
                        výdavkov

                        Príspevky

                        DRP/NRP

                        krajín EZVO

                        kandidátskych krajín

                        tretích krajín

                        v zmysle článku 21 ods. 2 písm. b) nariadenia o rozpočtových pravidlách

               3.2.Odhadovaný vplyv na výdavky

               [Tento oddiel sa vyplní

                   použitím tabuľky s rozpočtovými údajmi administratívnej povahy

                (druhý dokument v prílohe k tomuto finančnému výkazu) a na účely konzultácie medzi útvarmi sa vloží do aplikácie CISNET.]

               3.2.1.Zhrnutie odhadovaného vplyvu na výdavky

               v mil. EUR (zaokrúhlené na 3 desatinné miesta)

                        Okruh viacročného finančného
                        rámca

                        Číslo

                        [3] Okruh Bezpečnosť a občianstvo

                        GR: EAC

                        Rok
                        N
                           33

                        Rok
                        N+1

                        Rok
                        N+2

                        Rok
                        N+3

                        Uveďte všetky roky, počas ktorých vplyv trvá (pozri bod 1.6)

                        SPOLU

                        • Operačné rozpočtové prostriedky

                        (1)

                        (2)

                        15 04 02 – Kreatívna Európa – Podprogram Kultúra

                        Záväzky

                        (1a)

                        1,000

                        3,000

                        4,000

                        Platby

                        (2a)

                        0,500

                        1,900

                        1,100

                        0,500

                        4,000

                        Administratívne rozpočtové prostriedky financované z balíka prostriedkov určených na realizáciu osobitných programov
                           34

                        Číslo rozpočtového riadka

                        (3)

                        Rozpočtové prostriedky
                        pre DG EAC* SPOLU

                        Záväzky

                        =1+1a +3

                        Platby

                        =2+2a

                        +3

                        • Operačné rozpočtové prostriedky SPOLU

                        Záväzky

                        (4)

                        1,000

                        3,000

                        4,000

                        Platby

                        (5)

                        0,500

                        1,900

                        1,100

                        0,500

                        4,000

                        • Administratívne rozpočtové prostriedky financované z balíka prostriedkov určených na realizáciu osobitných programov SPOLU

                        (6)

                        Rozpočtové prostriedky
                        OKRUHU <….>
                           viacročného finančného rámca SPOLU

                        Záväzky

                        =4+ 6

                        Platby

                        =5+ 6

               Ak má návrh/iniciatíva vplyv na viaceré okruhy:

                        • Operačné rozpočtové prostriedky SPOLU

                        Záväzky

                        (4)

                        Platby

                        (5)

                        • Administratívne rozpočtové prostriedky financované z balíka prostriedkov určených na realizáciu osobitných programov SPOLU

                        (6)

                        Rozpočtové prostriedky
                        OKRUHOV 1 až 4
                           viacročného finančného rámca SPOLU
                        (referenčná suma)

                        Záväzky

                        =4+ 6

                        1,000

                        3,000

                        4,000

                        Platby

                        =5+ 6

                        0,500

                        1,900

                        1,100

                        0,500

                        4,000

                        Okruh viacročného finančného
                        rámca

                        5

                        „Administratívne výdavky“

               v mil. EUR (zaokrúhlené na 3 desatinné miesta)

                        Rok
                        N

                        Rok
                        N+1

                        Rok
                        N+2

                        Rok
                        N+3

                        Uveďte všetky roky, počas ktorých vplyv trvá (pozri bod 1.6)

                        SPOLU

                        GR: EAC

                        •Ľudské zdroje

                        p.m.

                        p.m.

                        p.m.

                        p.m.

                        p.m.

                        •Ostatné administratívne výdavky

                        p.m.

                        p.m.

                        p.m.

                        p.m.

                        p.m.

                        GR EAC SPOLU

                        Rozpočtové prostriedky

                        p.m.

                        p.m.

                        p.m.

                        p.m.

                        p.m.

                        Rozpočtové prostriedky
                        OKRUHU 5
                           viacročného finančného rámca SPOLU

                        (Záväzky spolu = Platby spolu)

                        p.m.

                        p.m.

                        p.m.

               v mil. EUR (zaokrúhlené na 3 desatinné miesta)

                        Rok
                        N
                           35

                        Rok
                        N+1

                        Rok
                        N+2

                        Rok
                        N+3

                        Uveďte všetky roky, počas ktorých vplyv trvá (pozri bod 1.6)

                        SPOLU

                        Rozpočtové prostriedky
                        OKRUHOV 1 až 5*
                           viacročného finančného rámca SPOLU

                        Záväzky

                        Platby

               *Okruh 5: Administratívne náklady vrátane nákladov na ľudské zdroje sa zabezpečia vnútorným prerozdelením v rámci GR EAC.

               3.2.2.Odhadovaný vplyv na operačné rozpočtové prostriedky

               –◻
                     Návrh/iniciatíva si nevyžaduje použitie operačných rozpočtových prostriedkov.

               –X
                     Návrh/iniciatíva si vyžaduje použitie operačných rozpočtových prostriedkov, ako je uvedené v nasledujúcej tabuľke:

               viazané rozpočtové prostriedky v mil. EUR (zaokrúhlené na 3 desatinné miesta)

                        Uveďte ciele a výstupy

                        ⇩

                        Rok
                        N

                        Rok
                        N+1

                        Rok
                        N+2

                        Rok
                        N+3

                        Uveďte všetky roky, počas ktorých vplyv trvá (pozri bod 1.6)

                        SPOLU

                        VÝSTUPY

                        Druh
                           36

                        Priemerné náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet spolu

                        Náklady spolu

                        OSOBITNÝ CIEĽ č. 1
                           37
                        …

                        ‒ Výstup

                        Komunikácia

                        0,3

                        2

                        0,600

                        0

                        0

                        0,600

                        ‒ Výstup

                        Semináre

                        0,25

                        4

                        1,000

                        0

                        0

                        1,000

                        ‒ Výstup

                        Osobitný cieľ č. 1 medzisúčet

                        6

                        1,600

                        0

                        0

                        1,600

                        OSOBITNÝ CIEĽ č. 2…

                        ‒ Výstup

                        Komunikácia

                        0,3

                        2

                        0,600

                        0

                        0

                        0,600

                        ‒ Výstup

                        Semináre a konferencie

                        0,25

                        3

                        0,750

                        0

                        0

                        0,750

                        Osobitný cieľ č. 2 medzisúčet

                        5

                        1,350

                        0

                        0

                        1,350

                        OSOBITNÝ CIEĽ č. 3…

                        ‒ Výstup

                        Komunikácia

                        0,3

                        1

                        0,300

                        0

                        0

                        0,300

                        ‒ Výstup

                        Semináre a konferencie

                        0,25

                        3

                        0,750

                        0

                        0

                        0,750

                        Osobitný cieľ č. 3 medzisúčet

                        4

                        1,050

                        0

                        0

                        1,050

                        NÁKLADY SPOLU

                        4,000

               Výstupy

               Komunikačná kampaň: môže zahŕňať videozáznamy správ, videoklipy, vizuálnu identitu, webové sídlo, činnosti v oblasti PR, sociálne médiá, propagačný materiál, publikácie a tlačené materiály, štúdie a iné aktivity na zvyšovanie informovanosti

               Semináre a konferencie môžu zahŕňať otváracie a záverečné konferencie, prednášky, workshopy, podujatia na vysokej úrovni, semináre pre novinárov, sprievodné podujatia a iné stretnutia v Bruseli alebo v členských štátoch

               Štruktúra nákladov

               Na základe prechádzajúcich skúseností z iných kultúrnych činností, najmä v rámci programu Kreatívna Európa, sa odhaduje, že priemerné náklady na komunikačnú kampaň na úrovni EÚ predstavujú približne 300 000 EUR a náklady na semináre od 100 000 EUR do 400 000 EUR, v závislosti od rozsahu a počtu účastníkov, preto sa predpokladá, že priemerné náklady na semináre, ktoré sa organizujú v rámci Európskeho roka kultúrneho dedičstva, môžu predstavovať 250 000 EUR.

               3.2.3.Odhadovaný vplyv na administratívne rozpočtové prostriedky

               3.2.3.1.Zhrnutie

               –◻
                     Návrh/iniciatíva si nevyžaduje použitie administratívnych rozpočtových prostriedkov.

               –X
                     Návrh/iniciatíva si vyžaduje použitie administratívnych rozpočtových prostriedkov, ako je uvedené v nasledujúcej tabuľke:

               v mil. EUR (zaokrúhlené na 3 desatinné miesta)

                        Rok
                        N
                           38

                        Rok
                        N+1

                        Rok
                        N+2

                        Rok
                        N+3

                        Uveďte všetky roky, počas ktorých vplyv trvá (pozri bod 1.6)

                        SPOLU

                        KAPITOLA 5
                        viacročného finančného rámca

                        Ľudské zdroje

                        p.m.

                        p.m.

                        p.m.

                        p.m.

                        Ostatné administratívne výdavky

                        p.m.

                        p.m.

                        p.m.

                        p.m.

                        OKRUH 5
                        viacročného finančného rámca medzisúčet

                        p.m.

                        p.m.

                        p.m.

                        p.m.

                        Mimo OKRUHU 5
                           39

                        viacročného finančného rámca

                        Ľudské zdroje

                        Ostatné
                        administratívne výdavky

                        Medzisúčet
                        mimo OKRUHU 5
                        viacročného finančného rámca medzisúčet

                        SPOLU

                        p.m.

                        p.m.

                        p.m.

                        p.m.

               Rozpočtové prostriedky potrebné na ľudské zdroje a na ostatné administratívne výdavky budú pokryté rozpočtovými prostriedkami GR, ktoré už boli pridelené na riadenie akcie a/alebo boli prerozdelené v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov a v závislosti od rozpočtových obmedzení.

               3.2.3.2.Odhadované potreby ľudských zdrojov

               –◻
                     Návrh/iniciatíva si nevyžaduje použitie ľudských zdrojov.

               –X
                     Návrh/iniciatíva si vyžaduje použitie ľudských zdrojov, ako je uvedené v nasledujúcej tabuľke:

               odhady sa vyjadrujú v jednotkách ekvivalentu plného pracovného času

                        Rok
                        N

                        Rok
                        N+1

                        Rok
                        N+2

                        Rok
                         N+3

                        Uveďte všetky roky, počas ktorých vplyv trvá (pozri bod 1.6)

                        • Plán pracovných miest (úradníci a dočasní zamestnanci)

                        XX 01 01 01 (ústredie a zastúpenia Komisie)

                        1

                        1

                        1

                        XX 01 01 02 (delegácie)

                        XX 01 05 01 (nepriamy výskum)

                        10 01 05 01 (priamy výskum)

                        • Externí zamestnanci (ekvivalent plného pracovného času: FTE)
                           40

                        XX 01 02 01 (ZZ, VNE, DAZ z celkového balíka prostriedkov)

                        XX 01 02 02 (ZZ, MZ, VNE, DAZ, PED v delegáciách)

                        XX 01 04 yy
                           41

                        ‒ ústredie

                        – delegácie

                        XX 01 05 02 (ZZ, VNE, DAZ – nepriamy výskum)

                        10 01 05 02 (ZZ, VNE, DAZ – priamy výskum)

                        Iné rozpočtové riadky (uveďte)

                        SPOLU

                        1

                        1

                        1

               XX predstavuje príslušnú oblasť politiky alebo rozpočtovú hlavu.

               Potreby ľudských zdrojov budú pokryté úradníkmi GR, ktorí už boli pridelení na riadenie akcie a/alebo boli interne prerozdelení v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov v závislosti od rozpočtových obmedzení.

               Opis úloh, ktoré sa majú vykonať:

                        Úradníci a dočasní zamestnanci

                        Formulácia a koordinácia pracovného plánu roku s ďalšími útvarmi; vypracúvanie príslušných podmienok zmlúv o poskytnutí služby a kúpnopredajných zmlúv a sprievodné výberové konania; zabezpečovanie medziinštitucionálnej koordinácie; príprava brífingov a prejavov pre komisára a GR; zabezpečovanie vstupov pre tlačovú činnosť; sprievodné hodnotenia ex-post

                        Externí zamestnanci

               3.2.4.Súlad s platným viacročným finančným rámcom

               –X
                     Návrh/iniciatíva je v súlade s platným viacročným finančným rámcom.

               –◻
                     Návrh/iniciatíva si vyžaduje zmenu v plánovaní príslušného okruhu vo viacročnom finančnom rámci.

                  Vysvetlite požadovanú zmenu v plánovaní a uveďte príslušné rozpočtové riadky a zodpovedajúce sumy.

               –◻
                     Návrh/iniciatíva si vyžaduje, aby sa použil nástroj flexibility alebo aby sa uskutočnila revízia viacročného finančného rámca.

                  Vysvetlite potrebu a uveďte príslušné okruhy, rozpočtové riadky a zodpovedajúce sumy.

               3.2.5.Príspevky od tretích strán

               –X Návrh/iniciatíva nezahŕňa spolufinancovanie tretími stranami.

               –Návrh/iniciatíva zahŕňa spolufinancovanie tretími stranami, ako je odhadnuté v nasledujúcej tabuľke:

               rozpočtové prostriedky v mil. EUR (zaokrúhlené na 3 desatinné miesta)

                        Rok
                        N

                        Rok
                        N+1

                        Rok
                        N+2

                        Rok
                        N+3

                        Uveďte všetky roky, počas ktorých vplyv trvá (pozri bod 1.6)

                        Spolu

                        Uveďte spolufinancujúci subjekt

                        Prostriedky zo spolufinancovania SPOLU

               3.3.Odhadovaný vplyv na príjmy

               –X
                     Návrh/iniciatíva nemá finančný vplyv na príjmy.

               –◻
                     Návrh/iniciatíva má finančný vplyv na príjmy, ako je uvedené v nasledujúcej tabuľke:

               vplyv na vlastné zdroje

               vplyv na rôzne príjmy

               v mil. EUR (zaokrúhlené na 3 desatinné miesta)

                        Rozpočtový riadok príjmov:

                        Rozpočtové prostriedky k dispozícii v prebiehajúcom rozpočtovom roku

                        Vplyv návrhu/iniciatívy
                           42

                        Rok
                        N

                        Rok
                        N+1

                        Rok
                        N+2

                        Rok
                        N+3

                        Uveďte všetky roky, počas ktorých vplyv trvá (pozri bod 1.6)

                        Článok ………….

               V prípade rôznych pripísaných príjmov uveďte príslušné rozpočtové riadky výdavkov.

               Uveďte spôsob výpočtu vplyvu na príjmy.

                     (1)
                  Uznesenie Rady zo 16. novembra 2007 o európskom programe pre kultúru (2007/C 287/01), Ú. v. EÚ C 287, 29.11.2007, s. 1.

                     (2)
                  Závery Rady a zástupcov vlád členských štátov zasadajúcich v Rade o pracovnom pláne pre kultúru na roky 2015 – 2018 (2014/C/463/02).

                     (3)
                  Závery Rady z 21. mája 2014 o kultúrnom dedičstve ako strategickom zdroji pre udržateľnú Európu (2014/C 183/08), Ú. v. EÚ C 183, 14.6.2014, s. 36.

                     (4)
                  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov z 22. júla 2014 Na ceste k integrovanému prístupu ku kultúrnemu dedičstvu Európy, COM(2014) 477 final.

                     (5)
                  Stanovisko Európskeho výboru regiónov – Na ceste k integrovanému prístupu ku kultúrnemu dedičstvu Európy (2015/C 195/04), Ú. v. EÚ C 195, 12.6.2015, s. 22.

                     (6)
                  Uznesenie Európskeho parlamentu z 8. septembra 2015 o smere k integrovanému prístupu ku kultúrnemu dedičstvu pre Európu (2014/2149(INI)), P8_TA(2015)0293.

                     (7)
                  Závery Rady o participatívnej správe kultúrneho dedičstva (2014/C 463/01), Ú. v. EÚ C 463, 23.12.2014, s. 1.

                     (8)
                  Ako sa zdôrazňuje v spoločnom oznámení vysokej predstaviteľky Únie pre zahraničné veci a bezpečnostnú politiku a Komisie s názvom Stratégia EÚ pre medzinárodné kultúrne vzťahy, JOIN(2016) 29 final.

                     (9)
                  Aliancia združujúca siete a organizácie pôsobiace v danej oblasti, ktorú koordinuje Europa Nostra. Aliancia 3.3 odkazuje na článok 3 ods. 3 Zmluvy o Európskej únii (ZEÚ).

                     (10)

                     http://www.sharingheritage.de/en/main/.

                     (11)

                     http://ec.europa.eu/culture/news/2015/0612-cultural-heritage-counts_en.htm

                  .

                     (12)

                     http://bookshop.europa.eu/en/getting-cultural-heritage-to-work-for-europe-pbKI0 115128/

                  .

                     (13)

                     http://www.jpi-culturalheritage.eu/wp-content/uploads/SRA-2014-06.pdf

                  .

                     (14)

                     http://www.culturalbase.eu

                  .

                     (15)
                  ESFRI, Správa o stratégii pre výskumné infraštruktúry – plán na rok 2016.

                     (16)
                  Ú. v. EÚ C , , s. .

                     (17)
                  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov z 22. júla 2014 Na ceste k integrovanému prístupu ku kultúrnemu dedičstvu Európy, COM(2014) 477 final.

                     (18)
                  Závery Rady z 21. mája 2014 o kultúrnom dedičstve ako strategickom zdroji pre udržateľnú Európu (2014/C 183/08), Ú. v. EÚ C 183, 14.6.2014, s. 36.

                     (19)
                  Uznesenie Rady zo 16. novembra 2007 o európskom programe pre kultúru (2007/C 287/01), Ú. v. EÚ C 287, 29.11.2007, s. 1.

                     (20)
                  Závery Rady a zástupcov vlád členských štátov zasadajúcich v Rade o pracovnom pláne pre kultúru (2015 – 2018) (2014/C 463/02), Ú. v. EÚ C 463, 23.12.2014, s. 4.

                     (21)
                  Dohovor o ochrane a podpore rozmanitosti kultúrnych prejavov z roku 2005, Paríž, 20. októbra 2005.

                     (22)
                  Rezolúcia Organizácie Spojených národov prijatá valným zhromaždením 25. septembra 2015 s názvom Transformujeme náš svet: program trvalo udržateľného rozvoja do roku 2030.

                     (23)
                  Závery Rady o participatívnej správe kultúrneho dedičstva (2014/C 463/01), Ú. v. EÚ C 463, 23.12.2014, s. 1.

                     (24)
                  Uznesenie Európskeho parlamentu z 8. septembra 2015 o smere k integrovanému prístupu ku kultúrnemu dedičstvu pre Európu (2014/2149(INI)), P8_TA(2015)0293.

                     (25)
                  Stanovisko Európskeho výboru regiónov – Na ceste k integrovanému prístupu ku kultúrnemu dedičstvu Európy (2015/C 195/04), Ú. v. EÚ C 195, 12.6.2015, s. 22.

                     (26)
                  Ako sa zdôrazňuje v spoločnom oznámení vysokej predstaviteľky Únie pre zahraničné veci a bezpečnostnú politiku a Komisie s názvom Stratégia EÚ pre medzinárodné kultúrne vzťahy, JOIN(2016) 29 final.

                     (27)
                  ABM: riadenie podľa činností ABB: zostavovanie rozpočtu podľa činností.

                     (28)
                  Podľa článku 54 ods. 2 písm. a) alebo b) nariadenia o rozpočtových pravidlách.

                     (29)
                  Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: https://myintracomm.ec.testa.eu/budgweb/EN/man/budgmanag/Pages/budgmanag.aspx.

                     (30)
                  DRP = diferencované rozpočtové prostriedky / NRP = nediferencované rozpočtové prostriedky.

                     (31)
                  EZVO: Európske združenie voľného obchodu.

                     (32)
                  Kandidátske krajiny a prípadne potenciálne kandidátske krajiny západného Balkánu.

                     (33)
                  Rok N je rokom, v ktorom sa návrh/iniciatíva začína uskutočňovať.

                     (34)
                  Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.

                     (35)
                  Rok N je rokom, v ktorom sa návrh/iniciatíva začína uskutočňovať.

                     (36)
                  Výstupy znamenajú dodané produkty a služby (napr.: počet financovaných výmen študentov, vybudované cesty v km atď.).

                     (37)
                  Ako je uvedené v bode 1.4.2. „Osobitné ciele...“.

                     (38)
                  Rok N je rokom, v ktorom sa návrh/iniciatíva začína uskutočňovať.

                     (39)
                  Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.

                     (40)
                  ZZ = zmluvný zamestnanec; MZ = miestny zamestnanec; VNE = vyslaný národný expert; DAZ = dočasný agentúrny zamestnanec; PED = pomocný expert v delegácii.

                     (41)
                  Čiastkový strop pre externých zamestnancov financovaných z operačných rozpočtových prostriedkov (pôvodné rozpočtové riadky „BA“).

                     (42)
                  Pokiaľ ide o tradičné vlastné zdroje (clá, odvody z produkcie cukru), uvedené sumy musia predstavovať čisté sumy, t. j. hrubé sumy po odčítaní 25 % nákladov na výber.


               EURÓPSKA KOMISIA
            V Bruseli28. 2. 2017
            COM(2017) 101 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii (EGF/2017/000 TA 2017 – Technická pomoc na podnet Komisie)

               DÔVODOVÁ SPRÁVA

               Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               ZHRNUTIE ŽIADOSTI A ANALÝZA

                  Základné údaje:

                  Referenčné č. EGF
                        EGF/2017/000

                  Európska komisia
                        technická pomoc

                  Administratívne výdavky: rozpočet v EUR
                        310 000

                  % administratívnych výdavkov (strop: 0,5 %)
                        0,18 %

               V súlade s článkom 11 ods. 1 nariadenia o EGF sa na podnet Komisie môže každoročne z EGF poskytnúť na technickú pomoc najviac 0,5 % maximálnej ročnej sumy.

               Technická pomoc, ktorá sa má financovať a rozpis odhadovaných nákladov

               1.Príspevok sa použije na výdavky uvedené v článku 11 ods. 1 a 4, ako aj v článku 12 ods. 2, 3 a 4 nariadenia o EGF, ako sa podrobnejšie uvádza ďalej.

               2.Monitorovanie a zhromažďovanie údajov: Komisia bude zhromažďovať údaje o prijatých, vyplatených a uzavretých žiadostiach, ako aj o navrhovaných a vykonaných opatreniach. Tieto údaje budú k dispozícii na webovej lokalite v podobe, ktorá bude zodpovedať potrebám dvojročných správ v rokoch 2017 a 2019. Tak ako v predchádzajúcich rokoch budú náklady na túto činnosť predstavovať 20 000 EUR.

               3.Informácie: Webová lokalita o EGF
                  2
               , ktorú Komisia zriadila v rámci oblasti „Zamestnanosť, sociálne záležitosti a začlenenie“ a ktorú spravuje na základe požiadavky článku 12 ods. 2 nariadenia o EGF, sa bude pravidelne aktualizovať a rozširovať, pričom každý jej nový prvok sa preloží do všetkých jazykov EÚ. Zvýši sa všeobecná informovanosť o EGF a podporí jeho viditeľnosť. Spolu s online uverejnením hodnotenia EGF v polovici trvania bude k dispozícii aj obmedzený počet jeho výtlačkov. V zmysle článku 11 ods. 4 nariadenia o EGF budú informácie o EGF súčasťou rozličných publikácií a audiovizuálnych aktivít Komisie. Náklady na tieto položky v roku 2017 sa odhadujú na 20 000 EUR.

               4.Vytvorenie vedomostnej základne/rozhrania pre žiadosti: Komisia pokračuje vo svojej práci pri zriaďovaní štandardizovaných postupov podávania žiadostí o finančné príspevky z EGF a ich riadenia použitím funkcií systému SFC 2014, do ktorého sú začleňované. To umožňuje zjednodušenie žiadostí podávaných v zmysle nariadenia o EGF, urýchlenie ich spracovania a uľahčenie extrahovania správ podľa jednotlivých potrieb. Začleňujú sa aj vykazovacie postupy. Podporný modul pôsobí ako rozhranie medzi systémom SFC a účtovným a finančným informačným systémom Komisie s názvom ABAC, čo uľahčuje finančné transakcie v rámci EGF. Vzhľadom na to, že väčšina programovania prebehla v uplynulých rokoch, potrebné je len doladenie a úprava prípadných zmien. Keďže náklady na programovanie sú nižšie a náklady na údržbu rovnaké, finančné prostriedky, ktoré sú potrebné, sú nižšie než v uplynulých rokoch. Náklady na tieto položky sa odhadujú na 80 000 EUR v podobe príspevku z EGF na ďalší rozvoj a aktualizáciu systému SFC a jeho pravidelnú správu.

               5.Administratívna a technická podpora: Expertná skupina kontaktných osôb pre EGF zložená z jedného člena za každý členský štát usporiada dve zasadnutia (v druhom polroku 2017 a v prvom polroku 2018), ktorých náklady sa spolu odhadujú na 70 000 EUR.

               6.Komisia zorganizuje aj dva semináre za účasti zástupcov vykonávacích orgánov EGF a sociálnych partnerov s cieľom podporiť vytváranie kontaktov medzi členskými štátmi. V maximálnej možnej miere sa bude snažiť naplánovať oba semináre približne v rovnakom čase ako zasadnutia expertnej skupiny a zamerať ich na otázky vyplývajúce z praktického vykonávania nariadenia o EGF na tej najnižšej úrovni. Náklady na tieto položky sa odhadujú na 120 000 EUR.

                        Položky

                        Odhadovaný počet

                        Odhadované náklady na položku
                           (v EUR)

                        Celkové náklady
                           (v EUR)

                        Monitorovanie a zhromažďovanie údajov

                        rôzne

                        rôzne

                        20 000

                        Informačné činnosti

                        rôzne

                        rôzne

                        20 000

                        Vytvorenie, aktualizácia a správa vedomostnej základne/rozhrania pre žiadosti v systéme SFC

                        rôzne

                        rôzne

                        80 000

                        Administratívna a technická podpora: zasadnutia expertnej skupiny kontaktných osôb pre EGF

                        2

                        35 000

                        70 000

                        Administratívna a technická podpora: semináre o využívaní prostriedkov z EGF zamerané na vytváranie kontaktov

                        2

                        60 000

                        120 000

                        Celkové odhadované náklady

                        310 000

               Financovanie

               7.Maximálny ročný rozpočet vyčlenený na EGF v roku 2017 je 150 miliónov EUR (v cenách z roku 2011) tak, ako to stanovuje článok 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  3
               .

               8.V článku 11 ods. 1 nariadenia o EGF sa uvádza, že 0,5 % z tejto sumy (t. j. 844 620 EUR v roku 2017) sa môže každoročne na podnet Komisie poskytnúť na technickú pomoc. V súčasnosti je suma na rok 2017 k dispozícii v plnej výške; na technickú pomoc zatiaľ neboli vyčlenené žiadne finančné prostriedky. Navrhovaná suma zodpovedá približne 0,18 % maximálneho ročného rozpočtu, ktorý je vyčlenený na EGF v roku 2017.

               9.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  4
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               10.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 310 000 EUR do príslušného rozpočtového riadku.

               Zdroj platobných rozpočtových prostriedkov

               11.Na úhradu sumy 310 000 EUR potrebnej na technickú pomoc budú použité prostriedky z rozpočtového riadku EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii (EGF/2017/000 TA 2017 – Technická pomoc na podnet Komisie)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  5
               , a najmä na jeho článok 11 ods. 2,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  6
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, ktorou sa zaoberá nariadenie Európskeho parlamentu a Rady (ES) č. 546/2009
                  7
               , či z dôvodu novej celosvetovej finančnej a hospodárskej krízy, a pomôcť im pri ich návrate na trh práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  8
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)V nariadení (EÚ) č. 1309/2013 sa stanovuje, že na podnet Komisie sa môže na technickú pomoc každoročne použiť najviac 0,5 % ročnej maximálnej sumy EGF.

               (4)Preto by sa mal mobilizovať EGF s cieľom poskytnúť na podnet Komisie finančný príspevok vo výške 310 000 EUR na technickú pomoc,

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2017 sa mobilizuje Európsky fond na prispôsobenie sa globalizácii s cieľom poskytnúť sumu 310 000 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)

                     http://ec.europa.eu/egf

                     (3)
                  Ú. v. EÚ L 347, 20.12.2013, s. 884.

                     (4)
                  Ú. v. EÚ C 373, 20.12.2013, s. 1.

                     (5)
                  Ú. v. EÚ L 347, 20.12.2013, s. 855.

                     (6)
                  Ú. v. EÚ C 373, 20.12.2013, s. 1.

                     (7)
                  Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii (Ú. v. EÚ L 167, 29.6.2009, s. 26).

                     (8)
                  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


Dôležité právne oznámenie

|

52005PC0284

Návrh rozhodnutia Rady o uvedení výrobku z kukurice (Zea mays L., línia 1507), geneticky modifikovaného, pokiaľ ide o odolnosť voči určitým škodcom lepidopteran a znášanlivosť herbicídu glyfosinátu amónneho, na trh , v súlade so smernicou Európskeho Parlamentu a Rady 2001/18/ES  /* KOM/2005/0284 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 29.6.2005KOM(2005) 284 v konečnom zneníNávrhROZHODNUTIA RADYo uvedení výrobku z kukurice ( Zea mays L., línia 1507), geneticky modifikovaného, pokiaľ ide o odolnosť voči určitým škodcom lepidopteran a znášanlivosť herbicídu glyfosinátu amónneho, na trh , v súlade so smernicou Európskeho Parlamentu a Rady 2001/18/ES(predložená Komisiou)ODÔVODNENIE1. V súlade s článkom 13 smernice 2001/18/ES dostali holandské orgány oznámenie (ref. dok. C/NL/00/10) o uvedení výrobku z kukurice ( Zea mays L., línia 1507) , geneticky modifikovaného, pokiaľ ide o odolnosť voči určitým škodcom lepidopteran a znášanlivosť herbicídu glyfosinátu amónneho, na trh.2. Toto oznámenie sa vzťahuje na dovoz a použitie všetkých odrôd kukurice odvodených v transformačnom procese 1507 v Spoločenstve a zahŕňa ich použitie ako krmív, s výnimkou rozmnožovania a použitia ako potraviny alebo v potravine.3. V súlade s postupom ustanoveným v článku 14 danej smernice predložil príslušný holandský orgán Komisii hodnotiacu správu týkajúcu sa oznámenia, z ktorej vyplynulo, že neexistujú dôvody, na základe ktorých by sa mal odoprieť súhlas na uvedenie Zea mays L., línia 1507 na trh, ak sú splnené osobitné podmienky.4. Komisia postúpila hodnotiacu správu všetkým členským štátom. Niektoré z nich vzniesli námietky voči príslušnej správe, pokiaľ ide o molekulárnu charakteristiku, spôsoby odberu vzoriek, alergénnosť, toxicitu či monitorovanie výrobku.5. Keďže voči správe boli vznesené námietky, Komisia sa rozhodla poradiť s Európskym úradom pre bezpečnosť potravín (EFSA). Vo svojom stanovisku z 24. septembra 2004 dospel úrad k názoru, že je nepravdepodobné, že Zea mays L., línia 1507, má v súvislosti so svojim navrhovaným použitím nepriaznivé účinky na zdravie ľudí a zvierat alebo na životné prostredie. Európsky úrad pre bezpečnosť potravín tiež dospel k názoru, že plán monitorovania poskytnutý uchádzačom je v súlade so zamýšľaným použitím kukurice 1507.6. Za týchto okolností je podľa článku 18 smernice 2001/18/ES potrebné, aby Komisia prijala rozhodnutie v súlade s postupom ustanoveným v článku 30 ods. 2 uvedenej smernice, pri ktorej sa uplatňujú články 5 a 7 rozhodnutia 1999/468/ES, so zreteľom na ustanovenia článku 8.7. Keďže ako holandské orgány, tak aj Európsky úrad pre bezpečnosť potravín poskytli v súvislosti s uvedením kukurice 1507 na trh kladné hodnotenie, Komisia pripravila návrh rozhodnutia, ktorým sa povoľuje použitie tohto výrobku, s výnimkou jeho rozmnožovania a použitia ako potraviny alebo v potravine, a ktorým sa povoľuje jeho uvedenie na trh pri splnení osobitných podmienok.8. Návrh rozhodnutia sa v súlade s článkom 5 ods. 2 rozhodnutia 1999/468/ES predložil na vyjadrenie výboru zriadenému podľa článku 30 smernice 2001/18/ES.9. Výbor sa 17. mája 2005 k návrhu nevyjadril, z čoho pre Komisiu vyplýva, že v súlade s článkom 5 ods. 4 rozhodnutia 1999/468/ES bezodkladne predloží Rade návrh týkajúci sa opatrení, ktoré treba prijať, a informuje o nich Európsky parlament. Komisia informovala Parlament 24. mája 2005.10. Článok 5 ods. 6 rozhodnutia 1999/468/ES ustanovuje, že Rada môže so zreteľom na takéto stanovisko rozhodnúť o návrhu kvalifikovanou väčšinou v rámci trojmesačnej lehoty stanovenej v súlade s článkom 30 ods. 2 smernice 2001/18/ES. Ak počas týchto troch mesiacov Rada kvalifikovanou väčšinou oznámi, že namieta proti návrhu, Komisia ho opätovne preskúma; ak ku koncu stanovenej lehoty Rada navrhovaný vykonávací akt neprijme ani neuvedie svoj nesúhlas, Komisia navrhovaný vykonávací akt prijme.NávrhROZHODNUTIA RADYo uvedení výrobku z kukurice ( Zea mays L., línia 1507), geneticky modifikovaného, pokiaľ ide o odolnosť voči určitým škodcom lepidopteran a znášanlivosť herbicídu glyfosinátu amónneho, na trh , v súlade so smernicou Európskeho Parlamentu a Rady 2001/18/ES(Len text v holandskom jazyku je autentický)(Text s významom pre EHP)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[1], najmä na jej článok 18 ods. 1, pododsek 1,so zreteľom na návrh Komisie,keďže:1.  Podľa smernice 2001/18/ES podlieha uvedenie výrobku, ktorý obsahuje geneticky modifikovaný organizmus alebo pozostáva z geneticky modifikovaného organizmu alebo z kombinácie geneticky modifikovaného organizmu, na trh, podlieha písomnému súhlasu, ktorý musí prideliť príslušný orgán členského štátu, v súlade s postupom ustanoveným v danej smernici.2.  Pioneer Hi-Bred International, INC a Mycogen Seeds predložili príslušnému holandskému orgánu oznámenie o uvedení geneticky modifikovaného výrobku z kukurice ( Zea mays L., línia 1507) na trh (ref. dok.C/NL/00/10).3.  Toto oznámenie sa vzťahuje na dovoz a použitie všetkých odrôd kukurice odvodených v transformačnom procese 1507 v Spoločenstve a zahŕňa ich použitie ako krmív, s výnimkou rozmnožovania a použitia ako potraviny alebo v potravine.4.  V súlade s postupom ustanoveným v článku 14 smernice 2001/18/ES pripravil príslušný holandský orgán hodnotiacu správu, ktorá bola predložená Komisii a príslušným orgánom ostatných členských štátov, pričom z hodnotiacej správy vyplynulo, že neexistujú dôvody, na základe ktorých by sa mal odoprieť súhlas na uvedenie Zea mays L., línia 1507 na trh, ak sú splnené osobitné podmienky.5.  Príslušné orgány ostatných členských štátov vzniesli námietky voči uvedeniu výrobku na trh.6.  Vo svojom stanovisku, ktoré Európsky úrad pre bezpečnosť potravín prijal 24. septembra 2004, dospel úrad k názoru, že je nepravdepodobné, že Zea mays L., línia 1507, má nepriaznivé účinky na zdravie ľudí a zvierat alebo na životné prostredie v súvislosti so svojim navrhovaným použitím. Európsky úrad pre bezpečnosť potravín tiež zastával názor, že plán monitorovania poskytnutý uchádzačom je v súlade so zamýšľaným použitím kukurice 1507.7.  Preskúmanie všetkých námietok na základe smernice 2001/18/ES, informácií predložených v oznámení a stanoviska Európskeho úradu pre bezpečnosť potravín vylučuje akékoľvek dôvody domnievať sa, že uvedenie Zea mays L., línie 1507 na trh bude mať nepriaznivé účinky na zdravie ľudí a zvierat alebo na životné prostredie.8.  Kukurici 1507 by mal byť pridelený jednoznačný identifikátor na účely nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov, a ktorým sa mení a dopĺňa smernica 2001/18/ES[2] a nariadenia Komisie (ES) č. 65/2004 zo 14. januára 2004, ktorým sa zavádza systém vypracovania a prideľovania jednoznačných identifikátorov pre geneticky modifikované organizmy.[3]9.  Náhodné alebo technicky nevyhnutné stopy povolených GMO vo výrobkoch sú vyňaté z požiadaviek označovania a sledovateľnosti v súlade s prahovými hodnotami podľa smernice č. 2001/18/ES a nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách.[4]10.  Podľa názoru uvedenom v stanovisku Európskeho úradu pre bezpečnosť potravín nie je na zamýšľané použitie potrebné vytvoriť osobitné podmienky, pokiaľ ide o manipuláciu s výrobkom a jeho balením, či ochranou jednotlivých ekosystémov, prostredí alebo zemepisných oblastí.11.  Pred uvedením výrobku na trh by mali platiť opatrenia potrebné na zabezpečenie jeho označenia a sledovateľnosti na všetkých stupňoch uvádzania na trh, vrátane overovania príslušnými platnými detekčnými metódami.12.  Výbor zriadený podľa článku 30 smernice 2001/18/ES sa nevyjadril k opatreniam ustanoveným v návrhu rozhodnutia Komisie po porade zo 17 mája 2005 v súlade s postupom ustanoveným v článku 30 ods 2 uvedenej smernice.PRIJALA TOTO ROZHODNUTIE:Článok 1 SúhlasBez toho, aby boli dotknuté iné právne predpisy Spoločenstva, najmä smernica (ES) č. 258/97 a nariadenie (ES) č. 1829/2003, príslušný holandský orgán udelí v súlade s týmto rozhodnutím písomný súhlas pre výrobok určený v článku 2 na uvedenie na trh a ako ho oznámili spoločnosti Pioneer Hi-Bred International, Inc. A Mycogen Seeds (odkaz C/NL/00/10).Súhlasom sa špecifikujú podmienky, s výhradou tých, na ktoré sa súhlas uplatňuje, uvedené v článkoch 3 a 4 v súlade s článkom 19, ods. 3 smernice 2001/18/ES.Článok 2 Výrobok1. Geneticky modifikovaný organizmus, ktorý sa má uviesť na trh ako výrobok alebo súčasť výrobku, ďalej len „výrobok“, sú kukuričné zrná ( Zea mays L.) s odolnosťou voči vijačke kukuričnej ( Ostrinia numilalis ) a určitým iným škodcom lepidopteran a so znášanlivosťou na herbicíd glufosinátu amónneho, odvodeného zo Zea mays , línie 1507, ktorý bol transformovaný pomocou technológie mikroprojektilového bombardovania lineárnym fragmentom DNA PHI8999, obsahuje túto DNA v dvoch kazetách:a) kazeta 1:Syntetická verzia skráteného génu cry 1F získaného z Bacillus thuringiensis subsp. aizawai , ktorý prepožičiava odolnosť voči vijačke kukuričnej ( Ostrinia nubilalis ) a určitým iným škodcom druhu lepidopteran ako napr. Sesamia spp., Spodoptera frugiperda , Agrotis ipsilon a Diatraea grandiosella , kontrolovaná promótorom ubi ZM1(2) získaného z kukurice Zea mays a terminátorom ORF25PolyA z Agrobacterium tumefaciens pTi15955.b) kazeta 2:Syntetická verzia pat -génu získaného z kmeňa Streptomyces viridochromogenes Tü494, ktorý prepožičiava odolnosť voči herbicídu glufosinátu amónneho, kontrolovaná promótorom 35-S z mozaikového vírusu karfiolu a terminačnými sekvenciami.2. Súhlas sa vzťahuje na zrná, ktoré vyšli z kríženia kukurice línie 1507 s akýmkoľvek druhom bežne pestovanej kukurice s použitím ako výrobok alebo vo výrobku.Článok 3 Podmienky uvedenia na trhVýrobok sa môže použiť na tie isté účely ako ktorýkoľvek iný druh kukurice, s výnimkou rozmnožovania a použitia ako potraviny, a môže sa uviesť na trh za týchto podmienok:(a) obdobie platnosti súhlasu je 10 rokov od dátumu jeho vystavenia,(b) jednoznačný identifikačný znak je DAS-Ø15Ø7-1,(c) bez toho, aby bol dotknutý článok 25 smernice 2001/18/ES, držiteľ súhlasu dá príslušným úradom a inšpekčným útvarom členských štátov, ako aj kontrolným laboratóriám Spoločenstva kedykoľvek na požiadanie k dispozícii pozitívne alebo negatívne kontrolné vzorky výrobku alebo jeho genetického materiálu, či existujúceho referenčného materiálu,(d) bez toho, aby boli dotknuté osobitné požiadavky označovania ustanovené nariadením (ES) č. 1829/2003 nápis „Tento výrobok obsahuje geneticky modifikované organizmy“ alebo „Tento výrobok obsahuje geneticky modifikovanú kukuricu 1507“ sa uvedie buď na etikete, alebo na sprievodnom dokumente výrobku, s výnimkou, ak iné právne predpisy Spoločenstva stanovujú prahovú hodnotu, pod ktorou sa taká informácia nevyžaduje,(e) kým nie je povolené uvedenie výrobku na trh na účely rozmnožovania, nápis „nepoužívať na rozmnožovanie“ sa nachádza na etikete alebo na sprievodnom dokumente výrobku.Článok 4 Monitorovanie1. Počas obdobia platnosti súhlasu jeho držiteľ zabezpečí, že plán monitorovania obsiahnutý v oznámení na kontrolu akýchkoľvek nepriaznivých vplyvov na zdravie ľudí a zvierat alebo prostredie vzniknutých na základe manipulácie, alebo použitia výrobku, sa používa a implementuje.2. Držiteľ súhlasu informuje priamo prevádzkovateľov, užívateľov, vnútroštátne úrady pre výživu zvierat a výskum krmív, ako aj veterinárne útvary o zavedení kukurice 1507 do Spoločenstva, ako aj o bezpečnostných a všeobecných charakteristikách výrobku a podmienkach týkajúcich sa monitorovania.3. Držiteľ súhlasu predloží každý rok Komisii a príslušným úradom členských štátov správu o výsledkoch monitorovacích činností.4. Bez toho, aby bol dotknutý článok 20 smernice 2001/18/ES, držiteľ súhlasu a/alebo príslušný úrad členského štátu, ktorý prijal pôvodné oznámenie, reviduje podľa potreby ohlásený monitorovací plán a s výhradou dohody medzi Komisiou a príslušným úradom členského štátu, ktorý prijal pôvodné oznámenie. Návrhy revidovaného monitorovacieho plánu sa predložia príslušným úradom členských štátov.5. Držiteľ súhlasu vie dokázať Komisii a príslušným úradom členských štátov, že:(a) monitorovacie siete špecifikované v monitorovacom pláne obsiahnutom v oznámení zozbierali príslušné informácie dôležité na monitorovanie výrobku a(b) členovia týchto sietí sa dohodli, že držiteľovi súhlasu poskytnú informácie pred dátumom predloženia správ Komisii a príslušným úradom členských štátov v súlade s odsekom 3.Článok 5 UplatniteľnosťToto rozhodnutie je uplatniteľné od dátumu, keď sa rozhodnutím Spoločenstva povoľuje uvedenie výrobku, na ktorý sa vzťahuje článok 1, na účely ako potravina alebo v potravine, na trh v zmysle nariadenia (ES) č. 178/2002 a zároveň je platná metóda na detekciu výrobku, schválená referenčným laboratóriom Spoločenstva.Článok 6 Adresát:Toto rozhodnutie je určené Holandskému kráľovstvu.V Bruseli [...]Za Radupredseda [1] Ú. v. ES L 106, 17.4.2001, s. 1. Smernica naposledy zmenená a doplnená nariadením (ES) č. 1830/2003 (Ú. v. EÚ L 268, 18.10.2003, s. 24).[2] Ú.v. EÚ L 268, 18.10.2003, s. 24.[3] Ú.v. EÚ L 10, 16.1.2004, s. 5-10.[4] Ú.v. EÚ L 268, 18.10.2003, s.1.